b'\n_START_ARTICLE_\nSkodla\n_START_PARAGRAPH_\nSkodle so lesene deske, uporabljene za stre\xc5\xa1no kritino. V Sloveniji so skodle ve\xc4\x8dinoma izdelane iz smrekovega, jelkovega, macesnovega lesa, praviloma mora biti les klan in ne \xc5\xbeagan. Tak postopek izdelave skodel omogo\xc4\x8da ve\xc4\x8djo vzdr\xc5\xbeljivost in dalj\xc5\xa1i rok trajanja strehe (deske, ki so \xc5\xbeagane, voda hitreje razmo\xc4\x8di). Izdelovalci skodel so skrbni tudi pri izbiri lesa glede na rast in lego dreves (pomembna je vla\xc5\xbenost in pot sonca).'